Кюн ахшы болсун, сабийле!

 Бюгюн бизни эки дерсибиз барды.

 Сёзню бёлюмю. Сёзню тизгинден тизгиннге кёчюрюу.

1-чи дерс. Сёзле бёлюмледен къураладыла. Сёзде ненча ачыкъ таууш болса, анча бёлюм болады. Биз сёзлени, жорукълагъа кёре, бёлюмлеге тюз бёлюрге юйренирге керекбиз.

1. Эки ачыкъ тауушну ортасында келген къысыкъ таууш экинчи бёлюмге къошулады:

А-**з**а-мат, а-**л**а-ды, ы**-р**а-хат;

2. Эки ачыкъ тауушну ортасында эки къысыкъ таууш болса, ала эки бёлюмге юлешинедиле: а**л**-**м**а, а**х**-**ч**а, та**у**-**л**у, а**л-гъ**а;

3. Ачыкъ тауушланы орталарында юч къысыкъ таууш болса, аланы ючюнчюсю экинчи бёлюмге къошулады: эрт-**т**е, айт-**д**ыр, келтирт-**м**е. 36 § -ны окъугъуз, таблицагъа да къарагъыз.

2-чи дерс. Сёзлени тизгинден тизгиннге кёчюрюу.

Сёзлени бёлюмлеге бёле билгенликге, аланы бир тизгинден башха тизгиннге кёчюрюуню кесини жорукълары боладыла. Ол жорукъла дерс китапны 114 бетинде айтыладыла.

Ала беш тюрлюдюле.

Ол жорукъланы иги окъуп, юлгюлеге эс буруп, алай билигиз, сора 216-чы ишни толтуругъуз.

Сорууларыгъыз болса, соругъуз.

Хайыр иш этигиз.

